  Туспуктэм: vk.com (Алексей Заметаев) Майя Бывальцева Воткаын Карлэсь нуналзэ пусъён дыръя, 26-тӥ гудырикошконэ, Быдӟым Атыкай ож вакытэ фронт мышкын ужамъёслы но пиналъёслы сӥзем синпелетэз усьтӥзы. Со сярысь карлэн тӧроез Алексей Заметаев «ВКонтакте» мерлыко вотэсысь бамаз ивортӥз. « Со поколение паспортын пусъем арлыдзылэсь трослы вазьгес арлыдо луиз. Соос фронтэ кошкем атайёссылэсь ныпъетсэс вылазы баьтӥзы. Соос Воткаысь заводын станокъёс дорын сылӥзы, соос бусыосын ужазы, пичи вынъёссэс но сузэръёссэс учкизы. Та синпелет Вотканы улӥсьёслы быдӟым Вормон но со понна сётэм дун сярысь тодазы вайытылоз » Алексей Заметаев, Воткалэн тӧроез Синпелетэз «Юбилейный» лулчеберет дворец вӧзысь Вормон парке пуктӥзы. Карлэн тӧроез синпелетлы коньдон люкам калыклы но кичӧлтонэн потэм «Дети войны» мер огазеяськонлы тау кариз. Тодэ вайытом, Глаз ёросысь Туктым (Омутница) гуртын Нырысетӥ дунневыл оже, Быдӟым Атыкай оже но со аръёсы ужамзы понна медален пусъем гуртооссылэн нимъёсынызы мемориал усьтӥзы. Тегъёс: Удмуртия Вотка синпелет БыдӟымАтыкайож буреваён  